Ion Iliescu, în vârstă de 94 de ani, s-a preocupat încă de acum câțiva ani de cele necesare înmormântării sale, atunci când va veni momentul. Fostul președinte al României și-a cumpărat un loc de veci în Cimitirul Sfânta Vineri din Capitală. Aici a fost îngropată și cumnata fostului președinte, sora soției lui, Maria Șerbănescu. În același cimitir ăși are locul de veci și fostul premier PSD Nicolae Văcăroiu, acum în vârstă de 80 de ani.
Ion Iliescu, unul dintre cei mai importanți lideri politici ai României de după 1989, s-a pregătit din timp pentru momentul morții sale.
Fostul președinte al României și-a ales locul de veci. După ce se va stinge, Iliescu va fi înmormântat în Cimitirul Sfânta Vineri, din București. Aici își odihnesc somnul de veci Maria Lătărețu, Toni și Lucia Sturdza Bulandra, Constantin Nottara, dar și unii șefi comuniști.
Ion Iliescu, în primul interviu acordat după mulți ani: Regret anumite episoade din primii ani de după Revoluţie. Ce s-a întâmplat era inevitabil
Despre fostul lider FSN/PDSR/PSD se știe de mulți ani că este ateu, așa cum chiar el a declarat în mai multe rânduri.
Ion Iliescu și soția sa, Nina Iliescu, au amenajat un loc de veci tip cavou, din marmură neagră. Monumentul funerar, care a fost construit în urmă cu mai mulți ani pentru întreaga familie, nu are pe el o cruce creștină.
Aici a fost îngropată și cumnata fostului președinte, sora soției lui, Maria Șerbănescu.
Gheorghe Gheorghiu-Dej se află îngropat la Cimitirul Bellu, iar Nicolae Ceaușescu la cimitirul Ghencea-civil.
Ion Iliescu, reacție după ironiile de pe internet
Recent, la scurt tip după ce a împlinit 94 de ani, Ion Iliescu a vorbit pentru prima oară despre glumele de pe internet privind longevitatea sa.
„Ca o paranteză, știu că Internetul e plin de meme-uri cu mine, cum că speranța moare penultima sau că am fost văzut la bancă, pentru un credit pe 30 de ani, etc. Pe unele le apreciez, atâta timp cât au umor, adică sunt inteligente. Lumea nu începe cu noi și cu siguranță nici nu se termină cu noi. Valabil pentru orice muritor”, a declarat Iliescu.
Sursă text: Click.ro